La finele anului 2009, compozitorul român Cornel Ilie i-a scris Dalmei Kovács piesa „I'm Running”, pe care interpreta avea să o înscrie în Selecția Națională pentru concursul muzical Eurovision 2010. Conform regulamentului oficial, Kovács a concurat în finala acestei competiții la data de 6 martie 2010. Într-un interviu acordat presei românești, Cornel Ilie susținea următoarele: "„[«I'm Running»] este o melodie ritmată, optimistă, care pune în valoare calitățile vocale ale Dalmei.”"